ddrg/super_eurlex huggingface dataset:
165.

bifalder etableringen af menneskerettighedsdialoger med hver enkelt af de centralasiatiske stater, Tadsjikistan, Kasakhstan, Kirgisistan, Turkmenistan og Usbekistan, samt afholdelsen af endnu en dialog med hvert enkelt land, der fandt sted frem til november 2009; bifalder endvidere afholdelsen af det første EU/usbekiske civilsamfundsseminar om menneskerettighedsdialogen i oktober 2008; beklager, at menneskerettighedsdialogerne mellem EU og Kina ikke har givet resultater i retning af forbedringer, hvad angår specifikke menneskerettighedskrænkelser i Kina; påpeger, at menneskerettighedssituationen i Kina trods små skridt fra de kinesiske myndigheders side i den rigtige retning (arbejdsreform, Den Øverste Folkerets omstødelse af dødsdomme) fortsat forværres og præges af voksende social uro og stærkere kontrol og undertrykkelse af menneskerettighedsforkæmpere, sagførere, bloggere og samfundsaktivister, samt af en målrettet politik til marginalisering af tibetanere og deres kulturelle identitet; er dybt foruroliget over, at der ikke sker fremskridt i den kinesisk-tibetanske dialog; er dybt bekymret over den forværrede menneskerettighedssituation for uighur-befolkningen i Kina, fordømmer den langvarige undertrykkelse i Øst-Turkestan og beklager, at de kinesiske myndigheder ikke efterlever de frihedsgarantier, såsom ytrings-, demonstrations-, forsamlingsfrihed og personlig frihed, der er fastsat i forfatningen for Folkerepublikken Kina; beklager også, at Folkerepublikken Kina praktiserer tvangsforflyttelse af befolkningen med det formål at udtynde uighur-folkets kultur og opbryde dets fællesskab; udtrykker sin skuffelse over, at menneskerettighedskonsultationerne mellem EU og Rusland ikke har givet væsentlige resultater; glæder sig over, at der i 2009 indledtes menneskerettighedsdialoger med Indonesien og afholdtes de første dialogmøder med Georgien og Armenien; mener, at sådanne menneskerettighedsdialoger ganske vist sætter et tiltrængt fokus på menneskerettighedsspørgsmål i EU's eksterne forbindelser, men ikke må blive et mål i sig selv, idet de skal koncentreres om at sikre, at der sættes en opfølgning i gang, hvad angår de spørgsmål, der rejses og drøftes under disse dialoger; beklager de manglende resultater af menneskerettighedsdialogen med Indien og er skuffet over, at spørgsmålet om kastebaseret diskrimination ikke blev drøftet under den seneste menneskerettighedsdialog;
1.

opfordrer indtrængende de egyptiske myndigheder til at træffe alle nødvendige foranstaltninger til at sikre løsladelse af de eritreiske gidsler, til at undlade at bruge dødbringende vold over for ulovlige migranter, der passerer landets grænser, til at respektere deres værdighed og deres fysiske og psykologiske integritet, til at garantere, at tilbageholdte migranter får mulighed for at sætte sig i forbindelse med UNHCR, og til at give UNHCR adgang til alle asylansøgere og flygtninge i statens varetægt;
4.

opfordrer Kommissionen til proaktivt at gå sammen med ACTA-forhandlingsparterne med henblik på automatisk at udelukke alle videre forhandlinger af fortrolig karakter og til rettidigt at informere Parlamentet fuldt ud om sine initiativer i denne henseende; forventer, at Kommissionen før den næste forhandlingsrunde i New Zealand i april 2010 fremsætter forslag om, at spørgsmålet om gennemsigtighed sættes på dagsordenen for dette møde, og at den informerer Parlamentet om resultatet af denne forhandlingsrunde umiddelbart efter dens afslutning;
3.

opfordrer begge parter til inden for fem måneder at gennemføre undersøgelser, der opfylder internationale standarder for uafhængighed, upartiskhed, gennemsigtighed, hurtighed og effektivitet, i overensstemmelse med FN’s Generalforsamlings resolutioner vedtaget den 5. november 2009 og den 26. februar 2010; understreger, at alle parters respekt for den internationale menneskerettighedslovgivning og den humanitære folkeret under alle omstændigheder er en afgørende forudsætning for at opnå en retfærdig og varig fred i Mellemøsten;
A.

der henviser til, at 40 aktivister, hovedsagelig medlemmer af sammenslutningen af polakker i Belarus (UPB) den 15. februar 2010 blev arresteret i Belarus, heriblandt Angelika Borys (formand for UPB), Igor Bancer (talsmand for UPB), Mieczysław Jaśkiewicz (næstformand), Andrzej Poczobut (formand for UPB's bestyrelse) og Anatol Lebedzka, leder af det oppositionelle Det Forenede Borgerparti i Belarus, for at hindre dem i at deltage i retssagen om det polske hus i Ivyanets; der henviser til, at alle aktivisterne blev løsladt den 20. februar 2010,
C.

der henviser til, at Europa-Parlamentet i 2005 gav Sakharov-prisen for tankefrihed til Damas de Blanco; der påpeger, at de cubanske myndigheders afslag på at give Damas de Blanco udrejsetilladelse for at kunne modtage prisen i Parlamentet er en krænkelse af en af de grundlæggende menneskerettigheder, nemlig retten til frit at kunne forlade og vende tilbage til sit eget land, som er nedfældet i verdenserklæringen om menneskerettigheder,
42.

gentager sin forpligtelse som led i det transatlantiske partnerskab, der er et vigtigt element og en af hovedakserne i EU's optræden udadtil; henstiller indtrængende til næstformanden/den højtstående repræsentant at sikre, at EU handler som en konsekvent, og aktiv og dog selvstændig partner i forhold til USA med hensyn til at styrke global sikkerhed og stabilitet, fremme fred og respekt for menneskerettighederne og gennemførelse af millenniumudviklingsmålene og fastlægge en fælles strategi for de globale udfordringer som f.eks. spredning af atomvåben, terrorisme, klimaforandringer og energisikkerhed; mener, at Lissabontraktaten åbner gode muligheder for at forbedre og forny rammerne for forbindelserne mellem EU og USA; opfordrer næstformanden/den højtstående repræsentant til at gøre en indsats for at styrke de institutionelle mekanismer mellem EU og USA i overensstemmelse med Parlamentets beslutninger; understreger, at det arbejde, der gores af Det Transatlantiske Økonomiske Råd, bør styrkes i bestræbelserne på at nå målet med et ægte, integreret transatlantisk marked, og at et sådant marked bør skabe grundlaget for et styrket transatlantisk partnerskab; støtter kraftigt den transatlantiske dialog mellem lovgivere i dennes brede indsats for at skabe effektive forbindelser mellem Europa-Parlamentet og den amerikanske Kongres som lovgivere;
8.

opfordrer Kommissionen og medlemsstaterne til at styrke forbrugerbevidstheden og -uddannelsen for at styrke forbrugernes handlekraft i hele livet; opfordrer medlemsstaterne til at sikre, at især unge forbrugere modtager klare og forståelige oplysninger om produkter og serviceydelser, der er rettet mod dem; opfordrer navnlig medlemsstaterne til at inddrage forbrugeraspektet i deres nationale læseplaner på alle undervisningsniveauer for at give børnene de færdigheder, der er nødvendige for at træffe komplekse beslutninger senere i livet, og til at overveje at indføre uddannelsesprogrammer for forældre og voksne forbrugere, med det langsigtede mål at udvikle og konsolidere forbrugernes bevidsthed; påpeger, at disse programmer skal være gearet til de uddannelsesmæssige krav og de studerendes evner på de enkelte niveauer, samtidig med at de gør brug af moderne undervisningsmetoder, der bygger på erfaringer og eksempler fra det virkelige liv; minder om, at oplyste forbrugere, som kender deres rettigheder og ved, hvor de skal henvende sig, når reglerne ikke overholdes, også er en vigtig forudsætning for, at overtrædelser kan opdages;
G.

der henviser til, at det indstillede medlem af Kommissionen med ansvar for det indre marked og tjenesteydelser i sit skriftlige svar på Parlamentets spørgeskema anførte, at han agtede at foreslå et lovgivningsmæssigt initiativ til vedtagelse af kommissærkollegiet med det formål at fastsætte en eller flere tidsfrister for overgangen til SEPA-produkter for direkte debit- og kreditoverførsler, såvel som et initiativ med henblik på at forbedre styringen,
45.

glæder sig over den meget konsekvente holdning, som Kommissionen i de seneste år har indtaget med hensyn til konkurrencebegrænsende adfærd, da denne forvolder store skader for forbrugerne og økonomien; henviser til behovet for bred opbakning til konkurrencepolitikken og for demokratisk legitimitet sikret ved inddragelse af Europa-Parlamentet; er imidlertid bekymret over, at det kan være for barskt at anvende endnu større bøder som eneste instrument, ikke mindst set i lyset af det potentielle tab af arbejdspladser, der kan være resultatet af manglende evne til at betale sådanne bøder, og foreslår, at der udvikles et større spektrum af mere avancerede instrumenter omfattende f.eks. virksomheders individuelle ansvarspådragelse, gennemsigtighed og ansvarliggørelse, kortere procedurer, retten til forsvar og retfærdig rettergang, mekanismer til sikring af, at processen i forbindelse med ansøgninger om bødenedsættelse fungerer (navnlig for at fjerne forstyrrelser forårsaget af såkaldte discovery processes i USA), programmer til sikring af, at virksomhederne overholder bestemmelserne, samt udvikling af europæiske standarder; er tilhænger af »gulerods- og stokmetoden« omfattende dels sanktioner med effektiv afskrækkende virkning, navnlig for så vidt angår gentagne overtrædelser, dels incitamenter til at overholde bestemmelserne;
18.

gør opmærksom på, at taktiske kernevåben er en strategisk anakronisme, og at EU må bidrage til reduktionen og fjernelsen af disse fra europæisk jord inden for rammerne af en bredere dialog med Rusland; bemærker i denne henseende den tyske koalitionsaftale af 24. oktober 2009 om tilbagetrækning af amerikanske kernevåben fra Tyskland som led i den overordnede proces for at opnå en kernevåbenfri verden; glæder sig over den skrivelse af 26. februar 2010, som udenrigsministrene for Tyskland, Nederlandene, Belgien, Luxembourg og Norge tilsendte NATO's generalsekretær med opfordring til en omfattende drøftelse inden for alliancen om, hvordan den kan nærme sig det overordnede politiske mål om en kernevåbenfri verden;
29.

opfordrer medlemmerne af Europa-Parlamentet til at tage initiativer til at fremme SOLVIT og gøre en indsats for at øge kendskabet til SOLVIT blandt medlemmerne af de nationale parlamenter ved f.eks. at fremlægge SOLVITs resultater på COSAC-møder; understreger endvidere behovet for, at nationale regeringer og parlamenter bliver inddraget mere i at fremme SOLVIT på nationalt plan; opfordrer Kommissionen og medlemsstaterne til at koordinere en høring af SOLVIT-centrene for at fastlægge god praksis og de eksisterende hindringer for, at centrene fungerer hensigtsmæssigt, med henblik på at gøre forvaltningen og arbejdsgangene mere effektive;
8.

gentager, at en ny forordning for EU’s Solidaritetsfond baseret på Kommissionens forslag (KOM(2005)0108) er en absolut nødvendighed for på en mere fleksibel og effektiv måde at løse problemer, der er forårsaget af naturkatastrofer; kritiserer Rådet for at have blokeret sagen på trods af, at Parlamentet vedtog sin holdning med et overvældende flertal ved førstebehandlingen i maj 2006; opfordrer det spanske formandskab og Kommissionen til uden forsinkelse at søge en løsning, således at processen med revision af denne forordning kan blive genoplivet med henblik på at skabe et stærkere og mere fleksibelt instrument, der er i stand til at reagere effektivt på de nye udfordringer i forbindelse med klimaændringerne;
15.

minder om, at antallet af direktiver, der ikke er gennemført i national ret af en eller flere medlemsstater, fortsat er for højt, og opfordrer Kommissionen og medlemsstaterne til at arbejde sammen for at nedbringe dette antal snarest muligt, begyndende med de direktiver, som skulle have været gennemført i national ret for to år eller længere siden;
H.

der henviser til, at FN's Generalforsamling den 18. december 2007 med et stort flertal vedtog en resolution, hvori den opfordrede lande, der praktiserer dødsstraf, til at indføre et moratorium for henrettelser med henblik på at afskaffe dødsstraf, og at indholdet af dette moratorium igen blev bekræftet i en anden resolution, der blev vedtaget den 18. december 2008,
3.

beklager den fortsatte tilsidesættelse af sergent Shalits grundlæggende menneskerettigheder, og at hans familie og de israelske og de franske myndigheder er blevet forhindret i at opnå oplysninger om hans befindende; opfordrer derfor Hamas til at give Den Internationale Røde Kors Komité tilladelse til at besøge sergent Shalit omgående og til at lade ham kommunikere med sin familie i overensstemmelse med Genèvekonventionen;
14.

forventer, at Ukraine bekræfter, at landet er indstillet på at styre mod EU-integration og satse på et stærkt samarbejde med EU på naboskabsområdet inden for rammerne af det østlige partnerskab og sortehavssynergiinitiativet;
A.

der henviser til, at omkring 100 000 heste hvert år under umenneskelige forhold transporteres over unødigt lange afstande både til og inden for Den Europæiske Union med henblik på slagtning,
20.

gentager behovet for systematisk gennemførelse og overvågning af integration af kønsaspektet i lovgivning, budgetudformning og andre vigtige processer og for strategier, programmer og projekter på forskellige politikområder, herunder økonomisk politik, integrationspolitikker, den åbne koordinationsmetode for både beskæftigelse og social beskyttelse samt social inddragelse, EU's strategi for bæredygtig udvikling, rammerne for det europæiske samarbejde på ungdomsområdet, politikken for EU's optræden udadtil, udviklingspolitikken og den europæiske sikkerheds- og forsvarspolitik samt for at fremme den systematiske brug af de indikatorer, der er udviklet til opfølgning på Beijinghandlingsplanen på alle relevante politikområder og i alle relevante processer;
28.

mener, at EU's nye institutionelle struktur giver mulighed for at øge sammenhængen i og synligheden og troværdigheden af EU's indsats i UNHRC; opfordrer Unionens højtstående repræsentant/næstformand i Kommissionen til at sikre, at der tages konkrete skridt til at gennemføre Lissabontraktaten for at undgå en for lang overgangsperiode, som vil bringe EU's troværdighed og effektivitet i fare, og sikre, at de nye ordninger forbedrer EU's evne til at skabe tværregional kontakt og til at samarbejde med lande fra andre blokke om fælles initiativer;
49.

påpeger, at der på nationalt og EU-plan er behov for større investeringer i forskning og videnskabelig viden på fiskeriområdet for at fremme kollektive forskningsorganisationer, hvis kompetence og erfaring er steget i de seneste år, og at der er behov for at inddrage fiskerisektoren mere effektivt i forskningsrammeprogrammernes tematiske indhold for at f remme forskningen; understreger, at forskning og viden på fiskeriområdet bør koordineres på europæisk plan; mener, at det er vigtigt at få reduceret usikkerheden i de videnskabelige vurderinger, og at der skaffes hensigtsmæssige sociale og økonomiske data til brug for vurderingerne; mener, at oplysninger fra de berørte parter bør inddrages i vurderingerne; understreger, at den nye økosystemtilgang vil indebære tværfaglig forskning;
G.

der henviser til, at der er en alvorlig mangel på sundhedspersonale, og at undersøgelser har vist, at de alvorlige sundhedsrisici, som sundhedspersonale dagligt står over for, er en af hovedgrundene til, at en karriere inden for sundhedssektoren ikke anses for attraktiv; der henviser til, at Kommissionens ovennævnte rapport fra 2004 om den europæiske konkurrenceevne anerkender, at den eskalerende mangel på ansatte i sundhedssektoren er en særlig årsag til bekymring for EU,
13.

glæder sig over, at den af Kommissionen skønnede finansielle virkning af uregelmæssighederne er faldet med 27 % i forhold til 2007; konstaterer, at fejlforekomsten i forbindelse med lovlighed og formel rigtighed anslået af Revisionsretten i dennes revisionserklæring (kapitel om samhørighed) stadig ligger over 5 %; er bekymret over, at der i Italien, Polen, Det Forenede Kongerige og Spanien forefindes den højeste grad af uregelmæssighed; glæder sig samtidig over det gode samarbejde, nogle af disse medlemsstater har indledt med Kommissionen for at løse problemerne, og stoler på, at de andre stater vil samarbejde på lignende vis; minder om, at strukturforanstaltninger – som Revisionsretten har understreget – er det udgiftskapitel, der er underlagt de strengeste bestemmelser og mest komplekse administrative procedurer i Unionens budget, og at et højt antal økonomiske uregelmæssigheder, som Kommissionen har bemærket, ikke nødvendigvis indebærer, at der er tale om et højere antal fejl og tilfælde af svig end i andre lande, men at dette kan være resultatet af mere fintmaskede og strenge kontroller; minder desuden om, at Revisionsrettens beretning om gennemførelsen af budgettet for 2008 ikke tager højde for programmeringsperioden 2007-2013, i løbet af hvilken der er blevet indført nye forvaltnings- og kontrolsystemer for udgifterne; påpeger den forhøjede virkning af fejl i forbindelse med uberettigede udgifter og brud på reglerne for offentlige indkøb og mener derfor, at det vil være hensigtsmæssigt, hvis Kommissionen fastsætter præventive retningslinjer for medlemsstater og lokale myndigheder for at præcisere anvendelsen af reglerne og undgå, at forvaltningsmyndighederne erstatter udgifter, der er blevet afvist af Kommissionen som uberettigede, med nye uberettigede udgifter;
33.

beklager, at klimatopmødet i København ikke førte til konklusioner om emissionsreduktioner for søfarten, men understreger, at der såvel i post-Kyoto-processen som i IMO intensivt må søges videre efter globale foranstaltninger med sigte på at opnå disse reduktioner; opfordrer medlemsstaterne til at gøre en indsats, for at IMO får et mandat med kvantificerede reduktionsmål for søtransporten under de kommende internationale klimaforhandlinger;
8.

gentager sin holdning om, at overførsel af bulkdata afviger fra de bærende principper i EU’s lovgivning og praksis, og anmoder Kommissionen og Rådet om at tage dette emne op på fyldestgørende vis i forhandlingerne, idet de ikke må glemme, at TFTP for nuværende er således indrettet, at det ikke giver mulighed for målrettet dataudveksling; mener, at eventuelle løsninger skal indeholde en begrænsning af anvendelsesområdet for overførte data og opførelse af de former for data, som de udpegede leverandører kan filtrere og udtrække, i en fortegnelse, samt hvilke former for data, der kan overføres;
64.

anmoder Kommissionen og medlemsstaterne om at forbedre forvaltningen af projektet og sikre, at der udpeges en kompetent myndighed på nationalt plan med ansvar for forvaltning og overvågning af digitaliseringsprocessen, om at øge kendskabet til Europeana-projektet blandt biblioteker og leverandører af kulturelle materialer og om at indsamle eksisterende digitalt materiale direkte fra leverandørerne med henblik på at konvertere det til ét enkelt standardiseret digitalt format, således at det bliver muligt straks at lægge det nye indhold ind i Europeana-databasen; mener, at det i det lange løb bør overvejes at prioritere at indsamle eksisterende digitalt materiale produceret som led i projekter, der er samfinansieret af EU, og lægge det ind i Europeanas digitale bibliotek;
38.

er opmærksom på, at den økonomiske krise endnu ikke er overstået, og at ledigheden fortsat stiger; opfordrer EIB til at praktisere en mere risikovillig politik for udlån til SMV'er uden at sætte sin AAA-status over styr; foreslår, at EIB tilpasser risikokapitalmandatet for 2006 for Den Europæiske Investeringsfond for bedre at tage højde for den aktuelle økonomiske uro og behovet for at forbedre SMV'ernes adgang til kapital til risikobetonede projekter; kræver, at EIB's deltagelse i Jasmine-programmet, som aktuelt udgør 20 mio. EUR, mindst fordobles;
4.

understreger, at der for at opnå et repræsentativt og effektivt partnerskab bør etableres et tættere samarbejde med de berørte parter, med deltagelse af civilsamfundet samt arbejdsgiver- og arbejdstagerorganisationer på internationalt, europæisk, nationalt, regionalt og lokalt plan; understreger, at det europæiske partnerskab om en indsats mod kræft bør samle de interessenter, der har en reel interesse i at forbedre sundhedsresultaterne, idet et sådant forums mulighed for at bidrage til udviklingen og udbredelsen af retningslinjer for bedste praksis ikke må undervurderes; understreger ligeledes, at partnerskabet bør etablere kommunikationskanaler med andre fora, f.eks. det europæiske forum for sundhedspolitik, for at sikre, at indsatsen mod kræft tager behørigt hensyn til andre problemer, som f.eks. sundhedsmæssige uligheder, sundhedsdeterminanter og sundhedspersonernes rolle, som alle har en klar indvirkning på prævalensen og behandlingen af kræft;
J.

der henviser til, at Kommissionen er ansvarlig over for Parlamentet, og at kommissæren for interinstitutionelle forbindelser og administration under høringen i Udvalget om Konstitutionelle Anliggender den 18. januar 2010 gav tilsagn om at ville samarbejde meget tæt med Parlamentet for at sikre, at Kommissionens udøvelse af sine delegerede beføjelser var tilfredsstillende for Parlamentet,
5.

understreger, at det i overensstemmelse med artikel 6 i forordningen om Den Europæiske Fond for Tilpasning til Globaliseringen bør sikres, at Globaliseringsfonden støtter den enkelte afskedigede arbejdstagers genindslusning på arbejdsmarkedet; gentager, at støtte fra Globaliseringsfonden ikke kan erstatte foranstaltninger, som det påhviler virksomhederne at gennemføre i henhold til national lovgivning eller kollektive overenskomster, eller foranstaltninger, der er rettet mod omlægning af virksomheder eller sektorer;
28.

understreger, at visse mangler i opbygningen af ØMU'en og i en vis grad den økonomiske politik i visse af medlemsstaterne i euroområdet og hos tredjelandspartnere gør det vanskeligt for medlemsstaterne at bringe deres finanser i orden; bekræfter sin overbevisning om, at den aktuelle mekanisme for politisk samordning inden for euroområdet skal udvides, navnlig for at håndtere den aktuelle og fremtidige økonomiske ubalance og forskelle inden for euroområdet; beklager i den forbindelse, at der ikke findes nogen bindende forpligtelser mellem regeringerne til at gennemtvinge samordning inden for euroområdet;
26.

mener, at krisen har vist, at, at markederne er sårbare over for systemiske risici; glæder sig over forslaget om at nedsætte et europæisk udvalg for systemiske risici (ESRB), som kan give tidlig varsling om fremtidige risici og ubalance på finansmarkederne; bemærker, at ESRB skal reagere omgående og effektivt på en begyndende systemisk risiko; bemærker, at en kvalitativ definition af »systemisk risiko« er en forudsætning for, at ESRB kan fungere effektivt; opfordrer derfor ECB til at udarbejde entydige modeller og definitioner og generelt at yde sin fulde støtte til, at ESRB kan fungere effektivt; tilføjer, at eventuelle nye opgaver, som ECB pålægges med hensyn til ESRB, ikke på nogen måde bør kompromittere ECB's uafhængighed;
5.

opfordrer medlemsstaterne til at øge omfanget af ODA for at opfylde deres fælles mål med en ODA/bruttonationalindkomst-andel på 0,56 % inden 2010 og målet med 0,7 % ODA/BNP for 2015; opfordrer endvidere til, at de intensiverer deres bestræbelser på at forbedre effektiviteten af bistanden ved gennemførelse af Pariserklæringen og Accra-handlingsplanen ved bedre at koordinere deres indsats med hinanden, ved at forbedre støttemekanismernes forudsigelighed og holdbarhed, ved at fremskynde leveringen af bistanden, ved at fortsætte afbindingen af bistanden samt ved at øge bistandsmodtagernes optagelseskapacitet; støtter det nye internationale initiativ med henblik på gennemsigtighed i bistanden, som sigter mod at forbedre bistandsoplysningernes tilgængelighed og derved øge dens legitimitet og muligheden for at sikre sig, at den anvendes på den mest effektive måde for at bekæmpe fattigdom; opfordrer alle medlemsstater, som endnu ikke har tilsluttet sig dette initiativ, til at gøre det;